open-index/open-wikipedia-markdown huggingface dataset:
ארץ טרופית משגעת

**ארץ טרופית משגעת** הוא אלבום שירים ממופע על אותו השם. השירים הם ברזילאיים בנוסח עברי שיצא לאור ב-1987, והמופע היה בהשתתפות להקה ברזילאית. האלבום הוא למעשה המשך הסגנון מ"ארץ טרופית יפה" שהוקלט ב-1977 במסגרת תוכנית הרדיו "דו רה ומי עוד" ב"קול ישראל". התוכנית הפכה מאוחר יותר לאלבום שיצא לאור ב-1978, וגם מופע שהצליח ברחבי ישראל. את הנוסח העברי לשירים ערך אהוד מנור, ומתי כספי עיבד והפיק מוזיקלית, ויחד עם אברהם דשא (פשנל) ביים את המופע. הזמרת ששרה לצד כספי היא סילביניה, ולאה שבת הופיעה בתור אחת מזמרות הליווי של המופע.

## רשימת רצועות
כל השירים באלבום תורגמו לעברית ושוכתבו מפורטוגזית על ידי אהוד מנור, ומתי כספי עיבד אותם מוזיקלית.

## כלים
*מתי כספי - שירה
*קובי כהן - בס
*מיכאל עמר - תופים
*חיים רומנו - גיטרה חשמלית
*דריו מלכי - קלידים
*לואיס קרלוס - כלי הקשה
*הומברטו ארואג'ו, מורטון קאם - סקסופון
*יוסי רגב, אונופרה - טרומבון
*איתמר ארגוב, יצחק אלמוג - חצוצרה
*בימוי המופע: אברהם דשא (פשנל)

## ראו גם
*ארץ טרופית יפה

## קישורים חיצוניים

* ארץ טרופית משגעת - מתי כספי באתר Discogs
* מתי כספי - ארץ טרופית משגעת (1987 NMC) באתר הרשמי של מתי כספי

## הערות שוליים

קטגוריה:אלבומי מתי כספי
קטגוריה:אלבומים בעברית
קטגוריה:מוזיקה ברזילאית
קטגוריה:אלבומים שהופקו על ידי מתי כספי
איזיה פייגנבוים

**יצחק "איזיה" פייגנבוים** (1909 – נובמבר 1995) היה שחיין ומאמן שחייה ישראלי. מאמנה של מכבי חיפה (1938–1984) ומאמן נבחרת ישראל. שימש כיושב ראש הוועדה המקצועית באיגוד השחייה בישראל.

## ביוגרפיה
פייגנבוים נולד וגדל ברוסיה. הוא עלה לארץ ישראל בשנת 1925. הוא הצטרף לקבוצת השחייה של מכבי חיפה בשנת 1928 והתאמן בהדרכתם של אלכס אפשטיין וארנסט וייגלר. לאחר מותו הפתאומי של וייגלר הוא לקח על עצמו לאמן את שחייני מכבי חיפה, תפקיד אותו מילא בהתנדבות במשך 46 שנים עד לשנת 1984, עם פרישתו.

פייגנבוים מונה למאמנה של הנבחרת הארצישראלית בתחרות הבינלאומית הראשונה, נגד יוון, שנערכה בארץ ישראל בשנת 1937, למאמן נבחרת ישראל במכביות השלישית (1950) והחמישית (1957), בתחרות הבינלאומית נגד יוון שנערכה באתונה בשנת 1959 ביחד עם יוסף טלקי ובאליפות אסיה לנוער שנערכה במנילה, הפיליפינים בשנת 1974.

במהלך הקריירה והארוכה שלו הוא אימן אלפי שחיינים ועשרות אלופות ואלופי ישראל בשחייה ביניהם: אדית טיין, יהודית דויטש, אירנה קרפלס, יעל ברגהיים, אווה בראונר, זהבה הס, חוה שלמברג, שושנה צולוף, תמר זליג, רבקה קרטין, אורנה בלכמן, נעמי לאופר, חנה אהרוני, שלמה הירשברג, זאב ורדי, טיבי שיין, פרנצי בק, וילהיים ארצי, אורי זרנוב, עוזי בק, דן ברנר, דן פיק ורון קרמן.

## תארים והישגים
בשנת 1985 זכה פייגנבוים בעיטור מכבי ישראל.

## לקריאה נוספת
* **יובל 90 למכבי חיפה**, יקיר האגודה - איזיה, עמוד 65

## קישורים חיצוניים
* 

## הערות שוליים

קטגוריה:שחיינים ארץ-ישראלים
קטגוריה:מאמני שחייה ישראלים
קטגוריה:שחייני חופשי ישראלים
קטגוריה:מכבי חיפה
קטגוריה:ישראלים ילידי האימפריה הרוסית
קטגוריה:אנשי העלייה הרביעית
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1909
קטגוריה:ישראלים שנפטרו ב-1995
רוברט וונו

**רוברט ויליאם וונו** (באנגלית: **Robert William Vonnoh**; ) היה צייר אימפרסיוניסטי אמריקאי, שנודע בזכות דיוקנאותיו ונופיו. הוא נסע רבות בין ארצות הברית למושבת אמנים בצרפת.

## ביוגרפיה
רוברט ויליאם וונו נולד ב-17 בספטמבר 1858 בהרטפורד, קונטיקט. הוא למד בבוסטון בבית הספר לאמנות של מסצ'וסטס ואז נסע לפריז ללמוד באקדמיה ז'וליאן אצל גוסטב בולנגר וג'ול ג'וזף לפבר.

הוא לימד בבית הספר לאמנות במסצ'וסטס (1879-1881), בבית הספר לאמנות של קוולס בבוסטון (1884–1885), בבית הספר של המוזיאון לאמנויות יפות, בוסטון (1883–1887). בבית הספר של האקדמיה לאמנויות יפות בפנסילבניה (1891–1896). וונו הפך לחבר באקדמיה הלאומית לעיצוב בשנת 1906.

יצירתו הידועה ביותר ב"שדה פלנדריה" צוירה בשנת 1890 בשדות מושבת האמנים במרכז צרפת - גרז-סור-לואי. זהו ציור שמן גדול על בד, בו השתמש במשיכות מכחול אקטיביות ואקספרסיביות כדי לעורר את האדום הקדמיום הלוהט של הפרגים, נושא שהיה פופולרי באותה תקופה בקרב ציירים רבים. צעירה כורעת בחזית הציור - מתיישבת לקטוף פרגים בשדה, וברקע ישנן דמויות נוספות. אף על פי שזו נחשבה ליצירה השאפתנית ביותר של וונו, וזכתה לשבחים גדולים בירידים ותערוכות, הציור לא נמכר. רק בשנת 1919 נרכש ישירות על ידי ג'וזף ג. באטלר, מייסד מכון באטלר לאמנות אמריקאית. הציור הוא חלק מהאוסף הקבוע ביאנגסטאון, אוהיו.

תערוכה רטרוספקטיבית של עבודותיו הוצגה בגלריה בשיקגו ובמכון באטלר, בין 1 במרץ עד 9 באפריל 2010 ו -2 במאי עד 27 ביוני 2010 בהתאמה. התערוכה כללה צילומים של מושבת האמנים בגרז-סור-לואי לצד תמונות נלוות של האמן וכן תבליט ברונזה שנעשתה על ידי אשתו, הפסלת בסי פוטר וונו (1872–1955).
ממוזער|305x305 פיקסלים|רוברט וונו, שדה פרגים
ציוריו שייכים לאוספים במוזיאון המטרופוליטן לאמנות, האקדמיה לאמנויות פנסילבניה, מוזיאון האמנות אינדיאנפוליס, מכון האמנות בשיקגו ועוד רבים אחרים. אמנם וונו מעולם לא הפך לשם מפורסם, אך הוא מוזכר בסגנונו בין אנשי האימפרסיוניזם האמריקאי.

### מוות
וונו נפטר ב-28 בדצמבר 1933 ונקבר לצד אשתו בבית העלמין של נהר הדוק בקונטיקט.

## קישורים חיצוניים

## הערות שוליים

קטגוריה:אמריקאים ילידי קונטיקט
קטגוריה:הרטפורד: אישים
קטגוריה:ציירים אמריקאים
קטגוריה:ציירים אימפרסיוניסטים אמריקאים
קטגוריה:אמריקאים שנולדו ב-1858
קטגוריה:אמריקאים שנפטרו ב-1933
שביל סנטה פה (סרט)

**שביל סנטה פה** הוא סרט דרמה היסטורית אמריקאי משנת 1940 בבימויו של מייקל קורטיז עם ארול פלין, רונלד רייגן, ריימונד מאסי וואן הפלין בתפקידים הראשיים.

העלילה מתארת באופן לא כה מדויק היסטורית את אירוע המרי של ג'ון בראון שתמך בביטול העבדות. אירוע שהכין את הרקע מלחמת האזרחים של ארצות הברית.

בראון מתואר בסרט באופן שלילי, קנאי דתי עם פרצוף ועיניים מאיימים - שלא פוחד להרוג ולשדוד למען מטרתו הסופית - חיסול העבדות.

כאמור, העובדות ההיסטוריות לא מדויקות. למשל שני הקדטים, סטיוארט וקאסטר לא סיימו באותו מחזור בווסט פוינט וכן ההסתערות הסופית על אנשי בראון הייתה של המארינס ולא של הפרשים.

## תקציר העלילה
קורס קדטים בוסט פוינט, מחזור 1854. הקדטים הבולטים הם ג'ב סטיוארט  וג'ורג' ארמסטרונג קסטר (רונלד רייגן). ג'ב וקאסטר מתעמתים מילולית ופיזית עם הקדט קרל ריידר (ואן הפלין - דמות פיקטיבית) שמצדד בפעולותיו הבלתי חוקיות של ג'ון בראון המטיף לחיסול העבדות ומחלק דפי תעמולה לקדטים.

הם מובאים למשפט בפני מפקד האקדמיה. סטיוארט וקאסטר ננזפים ומקבלים שיבוץ לאחד המקומות המסוכנים -פורט לוונוורת'. ריידר מסולק בבושת פנים מהצבא והולך להצטרף לאנשיו של בראון.

סטיוארט וקאסטר מתוודעים ברכבת ל, קבלן עשיר העומד לבנות את מסילת הרכבת לסנטה פה ולבתו היפהפייה קיט (אוליביה דה הבילנד) ומיד מתחילה התחרות ביניהם על ליבה.

פורט לוונוורת' נמצא בטריטוריה של קנזס בה פועל המטיף לחיסול העבדות ג'ון בראון (ריימונד מאסי). ביחד עם בניו ואנשים נוספים הם שודדים שיירות ומתקנים של הצבא.

שיירה עמוסה יוצאת מפורט לוונוורת ומלווה על ידי פרשים ובראשם סטיוארט וקאסטר. הם מותקפים על ידי בראון ואנשיו ועומדים ליפול בשבי אולם הם מוציאים רובים מוסתרים בארגזים ומתקיפים את בראון ואנשיו שנאלצים לסגת בבהלה. בנסיגה מתהפכת העגלה של ג'ייסון בראון (ג'ים ריינולדס), בנו הצעיר של ג'ון. הוא נלקח פצוע קשה ולפני מותו הוא אומר שהוא מתנגד לפעולותיו של אביו ומוסר כי המפקדה נמצאת בחווה בעיירה פלמירה.

סטיוארט מתגנב לעיירה עם שניים מאנשיו ומתחיל לשאול על בראון. ריידר מזהה אותו והוא נתפס ומובל למפקדת בראון באסם ועומד להיתלות ליד האסם. ברגע האחרון הוא מצליח לברוח לתוך האסם בו מוחזקים גם שחורים. אנשי בראון מציתים את האסם וברגע האחרון מגיעים למקום פרשים בפיקודו של קאסטר, פותחים באש ומצילים את סטיוארט והשחורים. בראון נמלט עם שארית אנשיו.

כעבור שלוש שנים, סטיוארט, קאסטר וחבריהם נמצאים בנשף ריקודים בוושינגטון די סי. ריידר מתעמת עם ברטון מילולית ופיזית על הרקע שבראון לא משלם את משכורתו. ריידר נוכח באופיו של בראון ומשנה את דעותיו. הוא מגיע לנשף בוושינגטון, נפגש עם סטיוארט וקאסטר ומודיע להם על תוכניתו של בראון להשתלט על מחסן נשק בהרפרס פרי לחלק את הנשק לאנשיו העבדות ולהתחיל במרד מזוין לשחרור העבדים.

הפרשים מגיעים להרפרס פרי ומתחיל קרב יריות עם נפגעים משני הצדדים. סטיוארט נשלח עם דגל לבן לבקש מבראון הפסקת אש אך נענה בשלילה.

הפרשים מסתערים על המחסן שמופגז גם בתותחים. בראון מסרב להיכנע. סטיוארט נוכח לדעת כי בראון מרגל נגדו והורג אותו.

לבסוף כובשים הפרשים את המקום. בראון נלקח בשבי, נידון למיתה ומוצא להורג בתלייה.

קיט מחליטה לבחור בסטיוארט והם מתחתנים.

## קישורים חיצוניים

* קדימון לשביל סנטה פה, באתר יוטיוב
* שביל סנטה פה, באתר TCM
קטגוריה:ערכים שבהם תבנית בריטניקה אינה מתאימה
קטגוריה:מערבונים
קטגוריה:סרטי 1940
קטגוריה:סרטי האחים וורנר
קטגוריה:סרטי מייקל קורטיז
קטגוריה:סרטי מלחמת האזרחים האמריקנית
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים היסטוריים
אמה אירר

**אמה אירר** (בגרמנית: **Emma Ihrer**; 3 בינואר 1857, קלודצקו - 8 בינואר 1911 ברלין), נולדה בשם **אמה רוטר**, הייתה פעילה פמיניסטית גרמנייה.

## קורות חיים
אמה נולדה בקלודצקו (כיום בפולין, אז חלק של ממלכת פרוסיה). היא קיבלה חינוך קתולי ובגיל צעיר התחתנה עם עמנואל אירר, בעל בית מרקחת. בשנת 1881 המשפחה עברה לברלין.

אמה אירר ראתה את המצב של נשים עובדות והחליטה לפעול לשינוי המצב. בשנת 1883 היא הקימה ארגון Frauen-Hilfsverein für Handarbeiterinnen ("Aid Society for Women Manual Workers"). המטרה הראשית של הארגון הייתה בתמיכה מוראלית לחברי הארגון ומתן עזרה כספית ומשפטית. תוך זמן קצר אמה ראתה שמעורבות הארגון בנעשה בשטח הוא קטן.

בשנת 1885 ביחד עם פעילות נוספות אמה אירר הקימה Verein zur Wahrung der Interessen der Arbeiterinnen ("Society for the Protection of Women Workers' Interests"). הארגון החדש פעל למתן עזרה רפואית ומשפטית ללא תשלום. פעילות הארגון זכתה להד ציבורי רחב. אומנם באפריל 1886 הממשל החליט על הוצאת הארגון מחוץ לחוק ובעלה של אמה איבד רישיון להפעלת עסק.

בשנת 1889 אמה אירר וקלרה צטקין היו נציגי המפלגה הסוציאל-דמוקרטית של גרמניה בקונגרס בפריז. בשנת 1891 אמה אירר הקימה עיתון שבמרכזו הייתה אישה עובדת. העיתון לא זכה להצלחה ונסגר תוך זמן קצר.

בשנת 1897 היא תמכה בעמדת לילי בראון, לפיה המפלגה צריכה לשתף פעולה בצורה רחבה יותר עם ארגוני הנשים לא-סוציאליסטיות.

היא נפטרה ב-8 בינואר 1911.

## קישורים חיצוניים

* קורות חיים 
* 

קטגוריה:חברי המפלגה הסוציאל-דמוקרטית של גרמניה
קטגוריה:פוליטיקאיות גרמניות
קטגוריה:פמיניסטיות גרמניות
קטגוריה:אישים הקבורים בבית הקברות פרידריכספלדה
קטגוריה:גרמניות שנולדו ב-1857
קטגוריה:גרמנים שנולדו ב-1857
קטגוריה:נפטרות ב-1911
קטגוריה:גרמנים שנפטרו ב-1911
Band of Horses

**Band of Horses** היא להקת מוזיקת אינדי שהוקמה בסיאטל שבארצות הברית בשנת 2004 על ידי בן ברידוול.

## היסטוריה
בן ברידוול הקים את הלהקה בשנת 2004. בשנת 2005 הלהקה הקליטה את האלבום Everything All the Time ששוחרר בשנת 2006. השיר הראשון באלבום "The Funeral" נכלל בסרטים ופרקי סדרות רבים, והוא אחד מ-100 השירים הגדולים של העשור הראשון של המאה ה-21 לפי פיצ'פורק. לקראת הוצאת האלבום השני, הלהקה עשתה סבב הופעות באמריקה ובאירופה. האלבום השני נכלל בדירוגים ושיר מהאלבום הגיע למקום 35 של Billboard 200.

בשנת 2009 הלהקה עברה לקרולינה הדרומית.

האלבום השלישי של הלהקה "Infinite Arms" הוצאה בשנת 2010 והיה מועמד לקבלת פרס גראמי. אחד מישיר האלבום הוצב במקום 28 ברשימת השירים הטובים של שנת 2010 על ידי הירחון רולינג סטון.

מהלך סבב הופעות של הלהקה באירופה בשנת 2011 כלל הופעה בהארנה של ומבלי. בשנת 2012 הלהקה עשתה סבב הופעות באמריקה הדרומית.

## דיסקוגרפיה
* Everything All the Time (2006)
* Cease to Begin (2007)
* Infinite Arms (2010)
* Mirage Rock (2012)
* Why Are You OK (2016)
* Things Are Great (2022)

## קישורים חיצוניים

* 

קטגוריה:להקות רוק אמריקאיות
קטגוריה:להקות אינדי
קטגוריה:להקות שהוקמו בשנת 2004
תאבעו א-תאבעין

**תאבִּעוּ א-תאבעין** (בערבית: **تابعو التابعين**) נחשבים לדור השלישי של המוסלמים, אלו שבאו לאחר התאבִּעוּן. המוסלמים הסונים מחשיבים אותם לאחד הדורות הטובים ביותר בהיסטוריה של האנושות.

על פי ההגדרה הסונית, כדי שאדם יוגדר אחד מתאבעו א-תאבעין, עליו להיות מוסלמי אשר במהלך חייו ראה לפחות אחד מהתאבעון, ונפטר כשהוא מוסלמי. זאת אומרת שהוא לא שב מאמונתו באסלאם עד יומו האחרון.

בין תאבעו א-תאבעין הבולטים היו:
* אבו יוסף
* מוחמד א-שיבאני
* מוחמד אבן אידריס א-שאפעי
* אחמד אבן חנבל
* מאלכ בן אנס
* מוחמד אל-בוח'ארי

## הערות שוליים

קטגוריה:אסלאם
קטגוריה:מוסלמים
סו בירטוויסל

**סוזן אליזבת בירטוויסל, ליידי אייר** (באנגלית: **Susan Elizabeth Birtwistle, Lady Eyre**; נולדה ב-9 בדצמבר 1945) היא מפיקה ותסריטאית של דרמה טלוויזיונית.

## ביוגרפיה
בירטוויסל נולדה בנורת'וויץ' שבצ'שייר. היא למדה בבית הספר לבנות נורת'וויץ' קאונטי סקול. אחר כך למדה דרמה וספרות אנגלית בקולג' לחינוך של קובנטרי (שהפך לחלק מאוניברסיטת ווריק).

היא ידועה בעיקר מהפקות של דרמות תקופתיות מפורסמות. בירטוויסל זכתה בפרסים אחדים עבור הפקות שלה, בהם עבור "מלון האגם" (Hotel du Lac), המיני-סדרה "גאווה ודעה קדומה", וסרט הטלוויזיה "אמה". ב-2008 הייתה מועמדת לפרס באפט"א לטלוויזיה על ההפקה של הסדרה "קרנפורד".

### חיים אישיים
ב-2008 הוענק לבירטוויסל תואר דוקטור של כבוד מטעם אוניברסיטת צ'סטר.

ב-1973 התחתנה בירטוויסל עם במאי התיאטרון והקולנוע האנגלי ריצ'רד אייר בצ'לסי שבלונדון. בתם לוסי נולדה ב-1974.

## פילמוגרפיה חלקית
* Oi For England
* Educating Marmalade
* (1985) Dutch Girls
* מלון האגם (1986) Hotel du Lac
* (1987) Scoop
* (1989) Ball Trap on the Cote Sauvage
* Or Shall We Die?
* V.
* גאווה ודעה קדומה (1995)
* אמה (1996)
* ארמדילו
* המלך ליר
* רעיות ובנות (1999)
* קרנפורד (2008)
* בחזרה לקרנפורד (2009)

## קישורים חיצוניים

## הערות שוליים

קטגוריה:מפיקות טלוויזיה
קטגוריה:תסריטאיות טלוויזיה בריטיות
קטגוריה:בריטיות שנולדו ב-1945
קטגוריה:בריטים שנולדו ב-1945
בית קברות למטוסים

[300px|ממוזער|שמאל|מטוסים בשלבי השבתה שונים בשדה התעופה פינאל איירפארק ב[אריזונה, ארצות הברית]]
**בית קברות למטוסים** (באנגלית: **Aircraft boneyard** או **aircraft graveyard**) הוא כינוי לאתר, בדרך כלל שדה תעופה, שאליו מובאים מטוסים לאחר סיום תקופת השימוש בהם לצורך אחסנה ובהמשך לפירוק. לעיתים מובאים מטוסים לאתר שכזה לצורך אחסנה זמנית בלבד, שלאחריה הם מוחזרים לפעילות.

בבתי קברות למטוסים פועלות חברות מסחריות העוסקות בתחזוקת המטוסים המיועדים לשימוש בעתיד או בפירוק חלקים לשימוש חוזר ממטוסים שהושבתו ופירוק מלא שלהם.

## מאפייני אתר בית קברות למטוסים
* סמיכות למסלול טיסה, על מנת שהמטוסים יגיעו אל האתר בדרך האוויר
* אתר מאובטח המוקף גדר
* שפע של מקום לאחסנת המטוסים וכן להקמת סדנאות לצורך הסרת חלקי חילוף שמישים מהמטוסים ופירוקם
*קרקע קשה המאפשרת להחנות מטוסים עליה בלי צורך לסלול עליה רחבות חנייה
*אקלים נוח - רצוי חם ויבש - שאיננו מעמיד את המטוסים בסכנה של קורוזיה
* אתר נגיש בדרכי תחבורה יבשתיות

## בתי קברות למטוסים בעולם
ממוזער|300x300 פיקסלים|מטוסים של צבא ארצות הברית באחסנה בבסיס חיל האוויר דייוויס-מונטאן באריזונה
ברחבי העולם פזור מספר רב של אתרי בתי קברות למטוסים, אך הריכוז הגדול ביותר שלהם נמצא בארצות הברית ובמיוחד במדבריות המשתרעים בחלקה הדרום-מערבי.

בתי קברות בולטים למטוסים:
* בארצות הברית:
** בסיס חיל האוויר דייוויס-מונטאן, אריזונה (למטוסים צבאיים)
** פינאל איירפארק, אריזונה
** נמל התעופה רוזוול, ניו מקסיקו
** נמל האוויר והחלל מוחאבי, קליפורניה
** נמל התעופה הלוגיסטי דרום קליפורניה
* בסיס חיל האוויר המלכותי שוברי (Shawbury), בריטניה
* בסיס חיל האוויר המלכותי הקנדי מאונטיינויו (Mountainview), אונטריו
* נמל התעופה אליס ספרינגס, אוסטרליה

## קישורים חיצוניים

* מפת אתרי בתי קברות למטוסים, באתר גוגל מפות
* Cahal Milmo, Jet cemetery: Where do aircraft go when airlines go to the wall?, באתר האינדפנדנט, 10 בדצמבר 2009
* Stephen Dowling, The secrets of the desert aircraft ‘boneyards’, באתר ה-BBC, 18 בספטמבר 2014
* Field Guide To Aircraft Boneyards
* Aircraft Boneyards & Storage Facilities Around the World
* אוסף תמונות מבתי קברות למטוסים

קטגוריה:תעשיית התעופה

קטגוריה:מיחזור
מהיטבאל

**מְהֵיטַבְאֵל בַּת מַטְרֵד בַּת מֵי זָהָב**, היא דמות מקראית המופיעה בספר בראשית, אשת הדר [הדד], אחד משמונת מלכי אדום.

מהיטבאל היא בתם של מטרד ומי זהב. ניתן לשער כי הכתוב מציין את שמם בשל חשיבותם. יש שטענו כי בשמה ציין המחבר המקראי שלושה שמות של נשים: מהיטבאל, מטרד ומי זהב. בתרגומים שונים נכתב כי מטרד הוא שמו של אביה שעסק בצורפות. אחרים טענו כי נולדה בחטא ולה שני אבות שהאחד ביולוגי. 

פירוש השם מהיטבאל הוא שבח לאל המיטיב. נותן השם מביע את תודתו לאל על הולדת הצאצא. 
אולברייט טוען כי הדד הגיע לשלטון בנישואים פוליטיים למשפחה זו.

## קישורים חיצוניים
* 
* 

## הערות שוליים

קטגוריה:נשים בתורה
קטגוריה:אישים בספר בראשית
קטגוריה:אדום
אלוויסה טליאפייטרה

**אֶלְוִיסֶה טַלְיָאפְּיֶטְרָה** (באיטלקית: **Alvise Tagliapietra **;  1670, ונציה – 1747, ונציה) היה פסל איטלקי בסגנון הבארוק.

## יצירתו
בין השנים 1705–1711 טליאפייטרה והסטודיו שלו פיסלו מספר דמויות שיש עבור המזבח המרכזי של כנסיית כריסוגונוס הקדוש  בזאדאר. ההיסטוריון ומחבר ספרי המסע ג'ון ג'וליוס נוריץ'  כתב על פסל שמעון הקדוש של טליאפייטרה שזהו פסל בלתי נשכח בזכות יציבת הקונטרה פוסטו המוגזמת והבגד האקזוטי שלו.

טליאפייטרה יצר זמן קצר לאחר מכן פסלים עבור צארסקויה סלו ברוסיה.

פסל המיוחס לו נמצא בכנסית דומיניקוס הקדוש בספליט.

פיסל יחד עם בניו אמברוסיו (יליד 1701) וג'וזפה (יליד 1711) עבור כנסיית סנט ג'ורג' וכנסיית אופמיה הקדושה ברוביני.

טליאפייטרה יצר בוונציה עיר מולדתו פסלים עבור כנסיית סנטה מריה דל רוסריו – ג’זואטי, עבור כס המטיף ובית הטבילה של כנסיית משה הקדוש, עבור בית הטבילה של אורטוריו די סן מרטינו בקיוג'ה, ותבליטים עבור קפלת שיח הוורדים בבזיליקת סן ג'ובאני אי פאולו.

## גלריה

Alvise Tagliapietra-Justice-Sculptures in the Hermitage.jpg|אלגוריה לצדק בארמיטז'
Temperanza Alvise Tagliapietra.jpg|אלגוריה לאיפוק בחזית כנסיית סנטה מריה דל רוסריו – ג’זואטי בוונציה


## קישורים חיצוניים

קטגוריה:פסלים של תקופת הבארוק
 קטגוריה:פסלים איטלקים במאה ה-17
קטגוריה:פסלים איטלקים במאה ה-18
קטגוריה:ילידי 1670
קטגוריה:נפטרים ב-1747
Kill the Lights (שיר של אלכס ניואל, די ג'יי קאסידי ונייל רוג'רס)

"**Kill the Lights**" הוא סינגל של אלכס ניואל, ג'ס גלין, די ג'יי קאסידי  ונייל רוג'רס. השיר נכתב על ידי די ג'יי קאסידי, גרג כהן, אקיל סי. קינג, ג'ון ר. לרדרי, ג'רמי ג'אל דניאלס וקייל הנרי ביילי והופק על ידי די ג'יי קאסידי וגרג כהן.

הווידאו קליפ של השיר יצא ב-8 באפריל 2016 ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי ג'ס גלין
קטגוריה:שירים באנגלית
קטגוריה:שירי דאנס-פופ
קטגוריה:שירי דיסקו
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת וורנר מיוזיק גרופ
Studio 100 Animation

**Studio 100 Animation** (בתרגום לעברית: **אולפן 100 הנפשה**) היא חברת הפקה ושירותים עולמית, המתמחה בעסקי ההנפשה, אשר הוקמה בשנת 2008. החברה ממוקמת בפריז, צרפת, והיא חברת בת של Studio 100, חברה המובילה בתחום הבידור לכל המשפחה הממוקמת בבלגיה.

## היסטוריה
החברה הוקמה בשנת 2008, כאשר באותה שנה Studio 100, לה החברה משמשת כחברת בת, רכשה את EM Entertainment ואת אולפן ההנפשה האוסטרלי Flying Bark Productions. בשנת 2012, החברה הקימה משרד רישוי ומרצ'נדייזינג בפריז במטרה לנהל את נכסיה בצרפת. בשנת 2017, Studio 100 רכשה את Little Airplane Productions, ובשנה שלאחר מכן הקימה אולפן הנפשה במינכן, גרמניה, כדי להפיק סרטים עלילתיים ב-CGI.

## פילמוגרפיה
### סדרות טלוויזיה
* פלורי והדרקונים (2011-2010)
* הדבורה מאיה (2012, 2017)
* ויק הוויקינג (2014-2013)
* היידי (2016-2015)
* קיי3 (2015)
* ההרפתקאות המופלאות של בלינקי ביל (2017-2016)
* נילס הולגרסון (2017)
* ארתור והמינימונים (2018)
* הסוכנות הגלקטית (2019) - הפקה משותפת יחד עם Cosmos-Maya
* גליץ' טק (2020)

### סרטים
* הדבורה מאיה - הסרט (2014)
* בלינקי ביל: הסרט (2015)
* הדבורה מאיה: גביע הדבש (2015)
* ויק ההורס (2019)
* 100% זאב (2020)
* הדבורה מאיה וביצת הזהב (2021)

## קישורים חיצוניים
* 

קטגוריה:אולפני הנפשה
רוטב פטריות

**רוטב פטריות** הוא רוטב לבן או חום בו המרכיב העיקרי הוא פטריות מאכל. ישנן שיטות הכנה מגוונות להכנת הרוטב, ומגוון רחב של מאכלים, אותם מקובל ללוות ברוטב פטריות. רוטב הפטריות מעניק למאכלים אותם הוא מלווה ריח ייחודי של אדמה.

## גרסאות
הגרסה הלבנה של הרוטב מבוססת על בישול פטריות חתוכות בשמנת. רכיבים נוספים נפוצים בגרסה זו הם חמאה, יין לבן וציר עוף. הגרסה הלבנה נחשבת מתאימה במיוחד לליווי מאכלי פסטה ועוף.

הגרסה החומה מבוססת על פטריות וציר בקר, בדרך כלל בתוספת רביכה כהה. רכיבים נוספים הם שום/בצל/שאלוט. גרסה זו נחשבת מתאימה במיוחד למאכלי בשר בקר וחזיר.

בשתי הגרסאות מקובל להשתמש במגוון של תבלינים ועשבי תיבול, אם כי תוספת של חומרי טעם שונים מצמצמת את הארומה הייחודית של הפטריות.

לרטבי הפטריות גרסאות תעשייתיות רבות הניתנות לרכישה במרכולים, אם כרטבים מוכנים לשימוש מיידי, ואם כאבקות להכנת רוטב על ידי בישול במים, חלב או שמנת.

## בישראל
רוטב הפטריות פופולרי במיוחד בישראל בקרב נותני שירותי הסעדה, בשל אפשרות להכין אותו בגרסת פרווה. עד לשנות ה-80 של המאה ה-20 לא נמכרו בישראל פטריות טריות, כתוצאה מכך מאכלי פטריות נחשבו יוקרתיים, והדבר הוביל לפופולריות גבוהה של מנת "בורקס ברוטב פטריות" שהוצעה לאירועים שקיבלו שירותי הסעדה.

## קישורים חיצוניים

פטריות
קטגוריה:מאכלי פטריות
מוטיב (מוזיקה)

[ממוזער|270x270 פיקסלים|ב[הסימפוניה החמישית של בטהובן|סימפוניה החמישית של בטהובן, המוטיב המרכזי מורכב משלושה תווים קצרים זהים, ולאחריהם אחד ארוך שנמוך מהם בטרצה קטנה. ]]
[ממוזער|המוטיב שבתמונה מופיע ביצירות רבות של [יוהאן סבסטיאן באך|באך, ובין היתר בפרקים הראשונים של הקונצ'רטו הברנדנבורגי השלישי ושל הקונצ׳רטו הברנדנבורגי השישי ]]במוזיקה, **מוטיב** הוא רצף של תווים, של תבנית מוזיקלית או של קטע מוזיקלי קצר שיש לו חשיבות מיוחדת לאופי של יצירה מוזיקלית. מוטיב הוא היחידה הקטנה ביותר של היצירה שמרכיבה את הנושא שלה ומקנה לה זהות ייחודית. מוטיב עשוי להיות בעל היבטים הרמוניים, מלודיים או קצביים והוא היחידה המבנית הקטנה ביותר שהיא בעלת זהות כרעיון מוזיקלי. המלחין אנטון וברן הגדיר מוטיב כ- "החלקיק העצמאי הקטן ביותר ברעיון מוזיקלי", שניתן לזהות באמצעות חזרות על המוטיב בשינויים קלים. המלחין האוסטרי ארנולד שנברג הגדיר מוטיב כ- "יחידה המכילה תכונה אחת או יותר של מרווח וקצב שנוכחותם נמצאת בשימוש מתמיד לאורך כל היצירה".

## שימוש
מוטיבים משמשים לבניית מלודיות ונושאים, ולהלחנת קטעים. מוטיבים משמשים ליצירת נושא משותף ליצירה מוזיקלית ותורמים להרגשת השלמות שלה. מוטיבים חשובים במיוחד בקטעי הפיתוח של סונטות כולל פרקים בצורת סונטה בסימפוניות, רביעיות מיתרים וכו'. ניתן לראות שורשים של התפתחות מוטיבים בסונאטות המקלדת של סקרלטי ובצורת הסונאטה של היידן ושל מוצרט. שימוש נרחב במוטיבים נעשה ביצירותיו של בטהובן. דוגמה קלאסית ומפורסמת לשימוש במוטיב היא "מוטיב הגורל" - תבנית של שלושה תווים קצרים ולאחריהם אחד ארוך. המוטיב פותח את הסימפוניה החמישית, ומופיע שוב לאורך כל היצירה בתמורות שונות ומגוונות.

## סוגים
מוטיבים מתחלקים לשני סוגים - מוטיב הרמוני, ומוטיב מלודי. מוטיב הרמוני הוא סדרת אקורדים המוגדרת באופן מופשט, כלומר ללא התייחסות למנגינה או לקצב. מוטיב מלודי הוא רצף מלודי שקובע את אורך התווים שיופיעו על רצף זמן, ואת גובהם. מוטיב קצבי הוא המונח המציין נוסחה קצבית אופיינית.

מוטיב שקשור תמתית לאדם, למקום או לרעיון נקרא לייטמוטיב. לעיתים נעשה שימוש בסוג מיוחד של מוטיב, שנקרא , שהוא מוטיב מלודי שמשתמש בקשר בין תווים לבין אותיות כדי לייצר מנגינה שקשורה למילים או לשמות. דוגמה למוטיב כזה היא מוטיב BACH.

## ראו גם
* מוטיב (אמנות חזותית)
* מוטיב (ספרות ואמנות)
* ריף (מוזיקה)

## קישורים חיצוניים

* 

## הערות שוליים

קטגוריה:הרמוניה
קטגוריה:מונחים מוזיקליים
הארמייה החשאית (בלגיה)

[ממוזער|חייל קנדי עם שני לוחמי הארמייה החשאית ב[ברוז', ספטמבר 1944]]
**הארמייה החשאית** (בצרפתית: **Armée Secrète** או AS; בהולנדית: **Geheim Leger** או GL) הייתה הקבוצה הגדולה ביותר ברזיסטאנס הבלגית שנלחמה נגד הכיבוש הגרמני בבלגיה במהלך מלחמת העולם השנייה. היא נוסדה בשם "הלגיון הבלגי" באוגוסט 1940, אך במהלך שנות קיומה שינתה את שמה מספר פעמים, כשאת שמה האחרון קיבלה ביוני 1944, מספר חודשים לפני פירוקה באוקטובר אותה שנה. התנועה נטתה לצד הימני ומוקדי הכוח שלה נשלטו בעיקר על ידי שמרנים ומלוכנים ועל שורותיה נמנו קצינים רבים מהצבא הבלגי שפורק. אף שהיחסים בינה לבין הממשלה בגלות היו מתוחים, הארמייה החשאית נהנתה מהקשר הקרוב ביותר עם הממשלה לעומת יתר הקבוצות במחתרת.

## הקמתה
שורשיה של הארמייה החשאית נטמנו זמן קצר אחרי כניעת בלגיה ב-28 במאי 1940, כשמספר קצינים בצבא הבלגי חברו יחד כדי לייסד את תנועת ההתנגדות הראשונה שנקראה הלגיון הבלגי. מייסדי הלגיון היו בעיקר אנשים שמרנים וסמכותנים שהיו מזוהים עם המלך לאופולד השלישי. הם הביעו עוינות כלפי פוליטיקאים וקומוניסטים בלגים בדומה לעוינות שהפגינו גם כלפי הגרמנים. באביב 1941 הארמייה הבלגית והלגיון הבלגי התאחדו בהנהגתם של שארל קלזר, רובר לנץ וז'ול בסטין. לשני הארגונים היו יחידות פרוסות בכל רחבי בלגיה ובסך הכל כ-50 אלף לוחמים.

## פעולות
הנהגת הארגון ניסתה לקשור קשרים עם הממשלה הבלגית בגלות וכן עם מנהלת המבצעים המיוחדים וה-MI9 הבריטים. ב-1942 קלזר ביקר בלונדון כדי ליצור קשר עם הרשויות הבלגיות והבריטיות. עם זאת, הוא נתקל בחשדות מצד הממשלה הבלגית, שבסופו של דבר לא השפיעו על כך שרוב הסיוע שנשלח לבלגיה הגיע לידי הארגון. קושי נוסף התעורר בשל המחלוקות הפוליטיות שנוצרו בארגון שהוקם במהירות. גם מעצרם של בכירים ערער את יציבותו. עד סוף הכיבוש הגרמני כל מנהיגי הארגון ובהם קלזר, לנץ ובסטין נעצרו.

בשנת 1943 שונה שמה של התנועה ל"הארמייה של בלגיה", ובהמשך ל"הארמייה החשאית" ביוני 1944. בתמורה לסיוע שהתקבל מהממשלה בלונדון, נאלצו מנהיגיו להתיישר בהתאם לאסטרטגיה הכללית, שמטרתה הייתה הימנעות מחיכוך עם הגרמנים עד שחרור בלגיה, ועד אז סיוע לכוחות בעלות הברית. היחסים בין שני הצדדים נשארו מתוחים עד סוף המלחמה. בפברואר 1944 ג'ולס פיר לקח על עצמו את ההנהגה במאמץ לשקם את הארמייה החבולה ולאחדה.

כחלק מהסיוע של הארמייה החשאית לבעלות הברית, סייעו החברים בה לחלץ טייסים של בעלות הברית שמטוסם הופל מעל שמי בלגיה ולהוציאם בחזרה למולדתם לאורך קו קומט. הטייסים הועברו מבית לבית על ידי חברי המחתרת. ידוע כי לפחות 200 מהחברים שפעלו בקו קומט נהרגו במהלך המלחמה.

זמן קצר אחרי הפלישה לנורמנדי ניתנה הוראה ליחידות השונות להתחיל לפעול כדי לחבל ברשת הרכבות והתקשורת. יחד עם ארגונים נוספים, הארמייה החשאית לקחה חלק פעיל בכיבוש אנטוורפן בספטמבר 1944 תוך שהיא מונעת מהגרמנים להרוס את המתקנים לפני שנסוגו.

ב-1944 מנתה הארמייה החשאית 54 אלף חברים. כ-4,000 מחבריה נהרגו במהלך הכיבוש. אחרי השחרור, הארמייה החשאית שולבה בתוך גדודי הרובאים של צבא בלגיה.

## הנצחה
בשנים 1977–1979 שודרה ב-BBC ובשידור הציבורי הבלגי BRT סדרה שנקראה "הארמייה החשאית" שעסקה בארמייה החשאית מימי מלחמת העולם השנייה.

## קישורים חיצוניים

*

## הערות שוליים

קטגוריה:בלגיה במלחמת העולם השנייה
Blue (אלבום של ליאן ריימס)

***Blue*** (בעברית: **כָּחוֹל**) הוא אלבום האולפן הרביעי ואלבום האולפן המסחרי הראשון של זמרת הקאנטרי האמריקאית ליאן ריימס. האלבום היה לראשון שלה שלא יצא באופן עצמאי. הוא יצא לאור ב-9 ביולי 1996, על ידי חברת התקליטים קורב רקורדס, כאשר ריימס הייתה בת 14 בלבד.

בעקבות יציאתו על ידי חברת תקליטים, נחשב האלבום לאלבום הבכורה של ריימס ולא האלבום *[[All That]]*, שיצא לפניו.

## הצלחה מסחרית
האלבום זכה להצלחה ענקית בארצות הברית כאשר דורג במקום הראשון במצעד אלבומי הקאנטרי ובמקום השלישי במצעד הבילבורד 200; הוא נמכר בלמעלה מ-6 מיליון עותקים במדינה. בחג המולד יצאה מהדורה מיוחדת שלו לטארגט בלבד, ובה ניתן היה לרכוש את האלבום ביחד עם הסינגל "Put a Little Holiday in Your Heart", כאשר "Unchained Melody" היה צד ב' שלו.

## סינגלים
מתוך האלבום יצאו שישה סינגלים: שיר הנושא שלו, שהוא גרסת כיסוי לשיר של הזמר ביל מאק שהגיע למקום העשירי במצעד שירי הקאנטרי, "Hurt Me" ו-"" שהגיעו למקום הראשון במצעד שירי הקאנטרי, "Put a Little Holiday in Your Heart" שזכה להצלחה פחותה כאשר הגיע למקום ה-51 בלבד במצעד שירי הקאנטרי, "Unchained Melody", גרסת כיסוי לשיר מתוך הסרט *Unchained* שהגיעה למקום השלישי במצעד שירי הקאנטרי, והשיר "The Light in Your Eyes" שהגיע למקום החמישי במצעד שירי הקאנטרי.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-1996
קטגוריה:אלבומי ליאן ריימס
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת קורב רקורדס
יחסי נאורו – ניו זילנד

**יחסי נאורו–ניו זילנד** הם היחסים הדיפלומטיים הרשמיים שבין **[[נאורו|רפובליקת נאורו]]** לבין **[[ניו זילנד]]**.

## היסטוריה
בין רפובליקת נאורו לבין ניו זילנד מתקיימים יחסים דיפלומטיים מלאים. ניו זילנד מעניקה סיוע לנאורו בעיקר במגזר הכלכלי ובנושאים אזוריים. שתי המדינות הן חברות מלאות בארגון האומות המאוחדות ובפורום איי האוקיינוס השקט.

ניו זילנד מעניקה לנאורים מלגות לימודים מדי שנה.

## ביקורים רמי דרג
### מנאורו לניו זילנד
* 1995 - ברנרד דואויגו, נשיא נאורו
* 2003 - רנה האריס, נשיא נאורו
* 2011 - מרקוס סטיבן, נשיא נאורו
* 2014, 2019 - דייוויד אדנאג, שר הכלכלה של נאורו

### מניו זילנד לנאורו
* 2001 - הלן קלארק, ראש ממשלת ניו זילנד
* 2003 - סילביה קרטרייט, המושלת הכללית של ניו זילנד
* 2018 - אאופיטו ויליאם סיו, שר הפסיפיק של ניו זילנד
* 2018 - ג'סינדה ארדרן, ראש ממשלת ניו זילנד

## נציגויות דיפלומטיות
* נאורו אינה מיוצגת בניו זילנד, הן בדרג השגרירות והן בדרג הקונסולרי.
* ניו זילנד אינה מיוצגת בנאורו, הן בדרג השגרירות והן בדרג הקונסולרי. ניו זילנד האמינה נציב עליון על נאורו היושב בוולינגטון, בירת המדינה.

## קישורים חיצוניים
* Nauru, אתר משרד החוץ של ניו זילנד

קטגוריה:ערכים ללא קטגוריות פיזיות - יחסי חוץ
דואו עדן-תמיר

**דואו עדן-תמיר** היה הרכב דואו פסנתר אשר נוסד על ידי צמד הפסנתרנים הישראלי ברכה עדן ואלכסנדר תמיר. במשך 52 שנות פעילותו, היה נחשב להרכב המוביל בישראל בתחומו.

## רקע וקריירה מוזיקלית
צמד הפסנתרנים ברכה עדן ואלכסנדר תמיר נפגשו באקדמיה ע"ש רובין בירושלים, שם למדו. בשנת 1955 הציע להם מוריהם פרופ' אלפרד שרדר, תלמידו של ארתור שנאבל לנגן יחד. הדואו הוקם בשנת 1952 וביצע את הופעת הבכורה שלו בשנת 1954. ומאז ובמשך 52 שנה ניגנו והופיעו רבות בישראל ומחוצה לה, בנוסף לעיסוקיהם המרובים בתחום המוזיקה הקלאסית עד מותה של ברכה עדן בשנת 2006.

הדואו של תמיר ועדן הותיר חותם בעולם המוזיקה בישראל ומחוצה לה. הם למדו בארצות הברית אצל הדואו המפורסם ורונסקי ובבין , זכו בתחרות ורצ'לי שבאיטליה לדואו פסנתרנים , הופיעו באולמות רבים ברחבי העולם, וניגנו יצירות לשני פסנתרנים ויצירות לפסנתר ב-4 ידיים של גדולי המלחינים.

הצמד ביצע הקלטות רבות בישראל ומחוצה לה, בעיקר בחברת דקה ובחברת CRD , ובין הקלטותיהם המפורסמות: יצירות של ברהמס, דביסי וראוול, ופרויקט הכולל 8 דיסקים מיצירות לפסנתר ב-4 ידיים של המלחין פרנץ שוברט.

בין התזמורות איתן הופיעו: התזמורת הפילהרמונית הישראלית, התזמורת הסימפונית של ה-BBC, התזמורת הסימפונית של לונדון, התזמורת הקאמרית של לוס אנג'לס, התזמורת של רדיו המבורג והתזמורת הפילהרמונית של ורשה.

במהלך שנות ה-60 הם נהפכו לפרופסורים מן המניין באקדמיה ע"ש רובין בירושלים, ואלכסנדר אף כיהן כדקאן.

כזוג הם הקימו בשנת 1968 את מרכז "מקס טארג למוזיקה קאמרית" בעין כרם. עם השנים שונה שמו למרכז עדן-תמיר למוזיקה. הם הקימו תחרות לאמנים צעירים, ואת האגודה הישראלית לביצוע יצירותיו של שופן.

במהלך שנות ה-90 הם יצאו את ישראל באופן תכוף לכיתות אמן והופעות בסין, רוסיה, פולין ומדינות אחרות. ב-1997 הקימו סמינר להרכבים של דואו פסנתר.

## הקלטות ורפרטואר
כמה מההקלטות המוקדמות יותר של הדואו נכתבו בשם "ברכה עדן ואלכסנדר וולקובסקי".

עדן ותמיר הקליטו את מכלול היצירות לפסנתר 4 ידיים ושני פסנתרים מאת המלחינים ברהמס, פליקס מנדלסון, מוצרט, רחמנינוב, שוברט, שומאן וחלק מיצירותיהם של באך, בלה בארטוק, קלוד דביסי, פולנק, מוריס ראוול ורבים אחרים.

ההרכב זכה בפרס Grand Prix du Disque עבור ההקלטה שלהם של חמישיית הפסנתר מאת ברהמס בפה מינור , בעיבוד המלחין לפסנתר 4 ידיים, OP.34\b.

הדואו ביצע את הבכורה האמריקנית ל"וריאציות פגניני" (1955) מאת המלחין הפולני ויטולד לוטוסלבסקי, ובנוסף הם היו מהמבצעים הראשונים ומהמקליטים הראשונים של הגרסה ל-4 ידיים של פולחן האביב, בהמלצתו של סטרווינסקי בעצמו.

הם גם הקליטו את מכלול הסימפוניות של ברהמס בעיבוד המלחין לפסנתר 4 ידיים, ואף העלו מן האוב יצירות לשני פסנתרים מאת מלחינים מן התקופה הקלאסית - קלמנטי, דוסק והומל.

הדואו גם כתב מספר עיבודים של יצירות לפסנתר ארבע ידיים או שני פסנתרים, ואף כתבו מספר יצירות מקוריות לפסנתר 4 ידיים.
## קישורים חיצוניים

## הערות שוליים

קטגוריה:הרכבים קאמריים ישראליים
קטגוריה:צמדים מוזיקליים ישראלים
קטגוריה:מלחינים ירושלמים
ארנסט וייגלר

**ארנסט וייגלר** (1904 – 1938) היה שחיין ושחקן כדורמים יהודי–אוסטרי ומאמן שחייה ארץ ישראלי. מאמנה של מכבי חיפה (1933–1938) ונבחרת ארץ ישראל. כונה, חלוץ ספורט המים בארץ ישראל.

## ביוגרפיה
וייגלר נולד וגדל בווינה. הוא התאמן בקבוצת הכח וינה. בשנת 1920 הצטרף לקבוצת הכדורמים של המועדון. באליפות אוסטריה שנערכה בשנת 1925 זכה במדליית כסף במשחה ל-1500 מטר חופשי.

בשנת 1930 היגר לאנטוורפן, בלגיה ואימן שחייה וכדורמים את קבוצת מכבי המקומית. לאחר המכביה הראשונה, בשנת 1932 עלה לארץ ישראל ואימן שחייה במכבי תל אביב. שנה לאחר מכן, עבר לחיפה ואימן את הקבוצה המקומית. בשנים שאימן הוא יצר קשרים ספורטיביים בינלאומיים ותחרויות בינלאומיות ושיפר ושידרג באופן משמעותי את רמת השחייה בארץ ישראל.

בקונגרס הציוני ה-18 שנערך בפראג, צ'כוסלובקיה בשנת 1933 עמד וייגלר בראש קבוצת מכבי ארץ ישראל, היה חבר בנשיאות מכבי הארצית והיה בין יוזמי ומניחי היסוד לבריכת השחייה האולימפית הראשונה בישראל בבת גלים, חיפה.

וייגלר עבד בחברת החשמל. נפטר בבית חולים העמק ונקבר בעפולה.

## לקריאה נוספת
* **יובל 90 למכבי חיפה**, עמודים 57–58

## קישורים חיצוניים
* נ. סנפירי, בספורט - ארנסט ויגלר ז"ל, באתר הארץ, 29 ביולי 1938
* נ. סנפירי, בספורט - ארנסט ויגלר ז"ל, באתר הארץ, 29 ביולי 1938
* 

## הערות שוליים

קטגוריה:ספורטאי הכח וינה
קטגוריה:שחיינים יהודים
קטגוריה:שחיינים אוסטרים
קטגוריה:מאמני שחייה
קטגוריה:שחייני חופשי
קטגוריה:מכבי חיפה
קטגוריה:אנשי העלייה החמישית
קטגוריה:אישים הקבורים בעפולה
קטגוריה:ארץ-ישראלים שנולדו ב-1904
קטגוריה:ארץ-ישראלים שנפטרו ב-1938
טסט (מתאבק)

**אנדרו ג'יימס רוברט פטריק מרטין** (באנגלית: **Andrew James Robert Patrick Martin**; 17 במרץ 1975 – 13 במרץ 2009) היה מתאבק קנדי. הוא מוכר בעיקר בשל תקופתו בארגון WWF (לימים WWE), שבו הופיע תחת שם הבמה **טסט**.

במהלך תשע שנותיו בארגון ה-WWF/E, הוא זכה פעם אחת באליפות הבין יבשתית ובאליפות אירופה, בעוד שבאליפות ההארדקור זכה פעמיים. מרטין ידע הצלחה גם במחלקת הזוגות, כשזכה באליפות הזוגות של ה-WWF ובאליפות הזוגות של WCW, פעם אחת בכל אחד, כששניהם היו ביחד עם בוקר טי.

## חיים אישיים

מרטין ניהל מערכת יחסים עם הדיווה של ה-WWE לשעבר, סטייסי קיבלר, משנת 2001 ועד שנת 2005. כמו כן, הוא ניהל מערכת יחסים עם דיווה אחרת, קלי קלי, משנת עד 2006 ועד לפטירתו.

ב-14 בספטמבר 2007 וב-5 באפריל 2008, מרטין נעצר בגין נהיגה בשכרות. הוא נשלח לכלא בשני המקרים, אך הוא שוחרר בערבות יום לאחר מכן בשניהם.

## מוות

ב-13 במרץ 2009, מרטין נמצא מת בביתו, ארבעה ימים בלבד לפני יום הולדתו ה-34. כוחות המשטרה הוזעקו למקום לאחר ששכן הבחין בכך שמרטין היה חסר תנועה במשך זמן מה. דוח הנתיחה לאחר המוות הראה שהמוות של מרטין נגרם בעקבות מנת יתר של משכך הכאבים, אוקסיקודון. מאוחר יותר נקבע על ידי הדוקטור לפתולוגיה משפטית, בנט אומלו, שמרטין סבל מאנצפלופתיה כרונית חמורה (CTE), אותה מחלה שממנה סבל המתאבק כריס בנואה לפני שהתאבד ביוני 2007. CTE נגרמת כתוצאה מסדרת זעזועי מוח חוזרים ונשנים וממכות ראש הפוגעות בתפקוד המוח. גופתו נשרפה ושרידי האפר שלו הוטסו למשפחתו בוויטבי, אונטריו.

## אליפויות והישגים
* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-37 מתוך 500 המתאבקים הטובים ביותר לשנת 2001
* **הישגים בארגון ההיאבקות Wild West Wrestling - WWW**
** אליפות במשקל כבד של WWW (פעם אחת)
* **הישגים בארגון ההיאבקות World Wrestling Federation/Entertainment - WWF/E**
** אליפות ההארדקור של ה-WWF (פעמיים)
** אליפות אירופה של ה-WWF (פעם אחת)
** האליפות הבין יבשתית של ה-WWF (פעם אחת)
** אליפות הזוגות של ה-WWF (פעם אחת)  - עם בוקר טי
** אליפות הזוגות של WCW (פעם אחת)  - עם בוקר טי

## קישורים חיצוניים

* 

## הערות שוליים

קטגוריה:מתאבקים מקצוענים קנדים
קטגוריה:מתאבקי ה-WWE
קטגוריה:קנדים שנולדו ב-1975
קטגוריה:קנדים שנפטרו ב-2009
קטגוריה:אישים שגווייתם נשרפה
בתיה אורני

**בתיה אורני** (16 ביולי 1933 – 3 במאי 2020) הייתה הנווטת הראשונה בחיל האוויר הישראלי.

## ביוגרפיה
נולדה בשנת 1933 בתל אביב לצילי ואיציק יחזקאל.

בצעירותה השתתפה בפעילויות של קלוב התעופה לישראל, שם עסקה בבניית טיסנים מעץ בלזה ובלימודי אווירונאוטיקה. כמו כן, הייתה חברה בתנועת הנוער התנועה המאוחדת.

### שירותה הצבאי
בסיום לימודיה התיכוניים התגייסה לנח"ל ונשלחה להכשרה בקיבוץ רמת יוחנן.

לאחר שלא התקבלה לקורס טיס, נשלחה לקורס מטאורולוגיה, שם למדה לשרטט מפות סינופטיות ולשלוח מברקי עדכון מוצפנים לטייסים על מצב הרוחות. התקבלה לקורס טיס מספר 13, אותו סיימה לאחר שנה וארבעה חודשים בשנת 1954. במסגרת קורס הטיס התמחתה במגמת הניווט.

בשנת 1954 ענד לה הרמטכ"ל משה דיין את דרגות הטייס בטקס חגיגי בבית הספר לטיסה בכפר סירקין, והיא הפכה לנווטת הראשונה בחיל האוויר הישראלי

בסיום קורס הטיס הוצבה בטייסת 103 בתל נוף.

בשנת 1956, עם עליית המתח הביטחוני בגבול מצרים, התנדבה לשירות במלחמת סיני.

ב-29 באוקטובר 1956 בשעה 15:00 החל מבצע מכבש. 16 מטוסי DC-3 דקוטה (טייסת תובלה 103) המריאו מבסיס חיל האוויר בתל נוף, כשהם נושאים 395 צנחנים מגדוד 890. המטוסים היו מסודרים במבנה של 4 רביעיות כאשר אורני שימשה כנווטת ברביעייה האחרונה.
לקראת השקיעה החלה פעולת ההצנחה של הצנחנים בסמוך למעבר המיתלה בחצי האי סיני, והושלמה בהצלחה בשעה 2:00 לפנות בוקר. זו הייתה תחילתו של מבצע קדש.

ב-31 באוקטובר 1956 ועד 1 בנובמבר 1956 התנהל קרב המיתלה. במהלך המבצע, לילה אחרי לילה, יצאו אורני וצוותי האוויר למשימות שונות: "טסנו בחושך, כל כיוון שעה וחצי, והבאנו לכוחות ציוד, אוכל, מכתבים. לפעמים היו גם שתי טיסות לילה. ואז במהלך היום אמורים לנוח ולהתארגן לטיסה של הלילה הבא. באחת הטיסות היינו צריכים להצניח ציוד, אמרו לנו לנחות ולהעלות על המטוס חיילים פצועים מהקרבות במיתלה, חלקם פצועים קשה, ולפנות אותם. הייתה התראה על מטוס בלתי מזוהה ונאלצנו לכבות את כל האורות. היית צריך לראות אותי מסתובבת עם הפנס בין האצבעות, מסתכלת על האינפוזיות, שאף אחד לא ימות בדרך".

אורני המשיכה בשירות המילואים שלה למשימות שונות וצברה 1,200 שעות בטיסה על מטוסי הדקוטה.

## חיים אישיים
נישאה בראשונה ליעקב וורונסקי, אותו פגשה בטייסת 103 בתל נוף, בה שירת כטייס. לאחר השלמת שירות החובה ושירות קבע, השתחררה מהצבא והם עברו לגור בחיפה.

שנתיים לאחר מלחמת סיני נפטר יעקב מסרטן והיא נישאה בשנית לראובן אורני.

לאחר שחרורה משרותה הצבאי החלה לעבוד במערך שירותי הניווט באל על ולאחר מכן כסוכנת נסיעות.

בשנת 2016 התאלמנה מבעלה ראובן. בשנת 2020 נפטרה בגיל 87 ונטמנה בבית עלמין ירקון.

### ילדיה
לאורני 3 בנים ובת מנישואיה השניים:
* שי אורני, מנכ"ל מועצה מקומית הר אדר 
* שחר אורני
* צח אורני, מנהל חברת צח אורני משקלים
* יעל אורני, כוריאוגרפית ואומנית רב-תחומית.

## הערות שוליים

קטגוריה:נשים הקבורות בבית הקברות ירקון
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:בוגרות התנועה המאוחדת
קטגוריה:בוגרי התנועה המאוחדת
קטגוריה:חברי גרעיני נח"ל
קטגוריה:נווטי חיל האוויר הישראלי
קטגוריה:חיילות חיל האוויר הישראלי
קטגוריה:נווטות
קטגוריה:נשים ראשונות בתעופה
קטגוריה:ישראליות שנולדו ב-1933
קטגוריה:ישראלים שנולדו ב-1933
קטגוריה:ישראליות שנפטרו ב-2020
קטגוריה:ישראלים שנפטרו ב-2020
You Light Up My Life: Inspirational Songs

***You Light Up My Life: Inspirational Songs*** (מוכר כ-***You Light Up My Life***; בעברית: **אתה מאיר את חיי: שירים מעוררי השראה**) הוא אלבום האולפן החמישי של זמרת הקאנטרי האמריקאית ליאן ריימס אשר יצא לאור ב-9 בספטמבר 1997 על ידי חברת התקליטים קורב רקורדס, ואלבומה השני שיצא לא באופן עצמאי כשהייתה בת 15 בלבד.

האלבום זכה להצלחה גדולה בארצות הברית כאשר נמכר בלמעלה מ-4 מיליון עותקים במדינה ובכך היה זכאי ל-4 מעמדות פלטינה.

## הצלחה מסחרית
האלבום דורג במצעד הבילבורד 200 השנתי במשך שנתיים ברציפות ובסוף העשור הוכתר כאלבום ה-78 המצליח ביותר בארצות הברית באותו העשור. בנוסף, זכה להצלחה גם בקנדה שם הגיע למעמד פלטינה כפולה ובאוסטרליה שם הגיע למעמד פלטינה.

על אף ההצלחה הגדולה, ביקורות האלבום היו מעורבות כאשר הרבה מהמבקרים טענו שהשירים באלבום לא עשו צדק עם הכישרון של ריימס.

## סינגלים
מתוך האלבום יצאו שני סינגלים: הסינגל הראשון היה השיר "You Light Up My Life" אשר יצא לאור ב-26 באוגוסט 1997 והוא למעשה גרסת כיסוי לשיר של הזמרת קוויטקה סיסיק. השיר לא זכה להצלחה כאשר דורג במקום ה-48 בלבד במצעד שירי הקאנטרי האמריקאי אך דורג במצעד הבילבורד הוט 100 והיה לשירה הראשון שלה לעשות זאת מאז סינגל הבכורה שלה.

הסינגל השני היה השיר "On the Side of Angels" אשר יצא ב-11 באוקטובר 2007 ובניגוד לשיר הקודם זכה להצלחה כאשר דורג במקום הרביעי במצעד שירי הקאנטרי.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ליאן ריימס
קטגוריה:אלבומים באנגלית
קטגוריה:אלבומי קאנטרי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קורב רקורדס
טינופת וחוכמה

"**טינופת וחוכמה**" (באנגלית ***Filth and Wisdom***) הוא סרט דרמה-קומדיה בריטי משנת 2008 בבימויה של מדונה ובכיכובם של יוג'ין היץ, הולי וסטון, ויקי מק'קלור וריצ'רד אי. גרנט. הוא צולם בלונדון, אנגליה, בין התאריכים 14–29 במאי 2007. שניים מאתרי הצילומים היו מועדוני חשפנות. סצנות נוספות צולמו ביולי 2007.

הסרט הוקרן בבכורה עולמית בפסטיבל הסרטים הבין-לאומי בברלין, ב-13 בפברואר 2008 ובו נכחו מדונה וצוות השחקנים היץ, וסטון ומק'קלור. הסרט לא זכה לביקורות חיוביות רבות. ב-17 באוקטובר 2008, הסרט הופץ בהוצאה מוגבלת. הסרט הוא הראשון שיצא על ידי חברת הסרטים של מדונה, סמטקס פילמס.

## עלילה
הסרט מתואר כסרט קומדיה, דרמה, מחזמר ורומנטיקה. הסיפור עוסק סביב מהגר אוקראיני בשם AK (יוג'ין היץ) ושתי השותפות שלו: הולי (הולי וסטון), רקדנית בלט שעובדת כחשפנית ורקדנית עמוד במועדון מקומי וג'ולייט (ויקי מק'לור), עוזרת בבית מרקחת, שחולמת לנסוע לאפריקה כדי לעזור לילדים רעבים.

## ביקורת
כלפי הסרט הופנו ביקורות שליליות: באתר הסרטים Rotten Tomatoes קיבל ציון של 28%, על סמך 53 ביקורות. בטיימס טענו ש"מדונה יכולה להיות גאה". בדיילי טלגרף תואר כסרט "שלא נעשו בו מאמצים רבים", אך נאמר שם גם כי "מדונה כן הצליחה להראות צד חיובי בזכותו".

פיטר ברדשאו מהגרדיאן כתב, "ובכן, הסרט היה צריך לקרות. מדונה הייתה שחקנית נוראית בכל כך הרבה סרטים ועכשיו, היא גם הוכיחה את עצמה כבמאית נוראית". ג'ונתן רומני מ-*Screen International* כינה את הסרט כ-"פרויקט יהיר וטוב ומהממוצע" והוסיף כי מדובר ב-"קומדיה זולה".

## צוות
* אדה − די. ג'יי.
* אולגאר פדורו − אביו של א.ק.
* יוג'ין היץ − א.ק.
* הולי וסטון − הולי
* ויקי מק'קלור − ג'ולייט
* ריצ'רד אי. גרנט − פרופסור פלין
* סטיבן גרהאם − הארי בכמן
* אינדר מנוחה − סרדיפ
* שובו קאפור − אשתו של סרדיפ
* אליוט לייווי − איש עסקים
* קלייר ווילקי − קלואי
* חנה וולטרס − אשת איש העסקים

## קרדיטים
ממוזער| הקרנת הבכורה של הסרט בפריז, צרפת
* בימוי: מדונה
* הפקה: ניקולה דורינג
* הפקה בפועל: מדונה
* תסריט: מדונה ודן קדן
* מנהל הצילום: טים מוריס ג'ונס
* עריכה: ראסל איקה
* עיצוב הפקה: גדעון פונטה
* עיצוב תלבושות: בי
* אורך: 81 דקות
* חברת הפקה: סמטקס פילמס (בשיתוף HSI לונדון)

## קישורים חיצוניים

## הערות שוליים

קטגוריה:סרטי 2008
קטגוריה:סרטי קומדיה בריטיים
קטגוריה:סרטי דרמה בריטיים
קטגוריה:סרטים מוזיקליים בריטיים
קטגוריה:סרטים שבוימו על ידי מדונה
קטגוריה:BDSM בקולנוע

קטגוריה:סרטים בריטיים
אמיבת' מקנולטי

**אמיבת' מקנולטי** (באנגלית: **Amybeth McNulty**; נולדה ב-7 בנובמבר 2001) היא שחקנית אירית. היא זכתה לפרסום בשל תפקידה בתור אן שרלי בסדרת הדרמה "אן עם הצמות" (2017–2019).

## ביוגרפיה
מקנולטי נולדה ב-7 בנובמבר 2001 בעיירה מילפורד (אנ'), מחוז דניגול, אירלנד, בת יחידה לאב אירי ולאם קנדית; היא גם ממוצא סקוטי. בנובמבר 2021, אמה של מקנולטי מתה ובדצמבר 2023, אביה מת גם הוא.

היא למדה בחינוך ביתי. היא הייתה חברה ב"תיאטרון הנוער" של אן גריאנאן בעיירה לטרקני (אנ'), שם למדה משחק ובלט.

## קריירה
אמיבת' החלה בתחום המשחק מגיל צעיר. היא הופיעה במחזות מקומיים בעיר ילדותה.

בשנת 2017 הגיעה פריצתה אל עולם הטלוויזיה כאשר התקבלה לתפקיד הגיבורה הראשית אן שרלי בסדרה "אן עם הצמות" ברשת CBC הקנדית ובשאר העולם בנטפליקס. הסדרה מבוססת על הרומן המפורסם "האסופית" שכתבה לוסי מוד מונטגומרי. צבע שערה הטבעי הוא בלונדיני, והיא צבעה אותו לאדמוני עבור הופעתה בתפקיד אן שרלי.

ב-2022 הופיעה בעונה הרביעית של הסדרה "דברים מוזרים" של נטפליקס בתפקיד ויקי.

## חיים אישיים
בגיל 19 עברה מקנולטי מבית משפחתה ממילפורד (אנ') ללונדון.

ביוני 2020 היא יצאה מהארון כביסקסואלית. מקנולטי היא צמחונית.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה איריות
קטגוריה:שחקניות תיאטרון איריות
קטגוריה:שחקניות ילדות איריות
קטגוריה:שחקנים להט"בים בריטים
קטגוריה:ביסקסואליות איריות
קטגוריה:צמחוניות בריטיות
קטגוריה:ילידות 2001
קטגוריה:אירים שנולדו ב-2001
יחסי דרום אפריקה – טונגה

**יחסי דרום אפריקה–טונגה** הם היחסים הדיפלומטיים הרשמיים שבין **[[דרום אפריקה|רפובליקת דרום אפריקה]]** לבין **[[טונגה|ממלכת טונגה]]**.

## היסטוריה
היחסים הדיפלומטיים שבין רפובליקת דרום אפריקה לבין ממלכת טונגה כוננו ב-1 בספטמבר 1999. שתי המדינות חברות בארגון האומות המאוחדות ובחבר העמים הבריטי. אזרחי שתי המדינות נדרשים באשרה על מנת להיכנס למדינה השנייה ולשהות בה.

## נציגויות דיפלומטיות
* דרום אפריקה אינה מיוצגת בטונגה, הן בדרג השגרירות והן בדרג הקונסולרי. דרום אפריקה האמינה את שגרירותה שבקנברה, בירת אוסטרליה, על מספר מדינות באזור האוקיינוס השקט ובכללן טונגה.
* טונגה אינה מיוצגת בדרום אפריקה, הן בדרג השגרירות והן בדרג הקונסולרי.

## קישורים חיצוניים
* Tonga (Kingdom of), אתר משרד החוץ של דרום אפריקה

קטגוריה:ערכים ללא קטגוריות פיזיות - יחסי חוץ
Sittin' on Top of the World

***Sittin' on Top of the World*** (בעברית: **יושבת על גג העולם**) הוא אלבום האולפן השישי של הזמרת האמריקאית ליאן ריימס והאלבום השלישי שיצא שלא באופן עצמאי. האלבום יצא על ידי חברת התקליטים קורב רקורדס ב-5 במאי 1998. הוא זכה להצלחה כאשר הגיע למעמד פלטינה בארצות הברית על מכירות של מיליון עותקים.

גם בקנדה הצליח להגיע למעמד פלטינה ובממלכה המאוחדת ואוסטרליה הגיע למעמד זהב.

## סינגלים
מתוך האלבום יצאו 4 סינגלים: "Commitment" אשר יצא לאור ב-23 באפריל 1998 והגיע למקום הרביעי במצעד שירי הקאנטרי, "Nothin' New Under the Moon" אשר יצא לאור ב-10 ביולי 1998 והגיע למקום העשירי במצעד שירי הקאנטרי, "Feels Like Home" אשר יצא לאור בספטמבר 1998 ו-These Arms of Mine" אשר יצא לאור ב-21 בנובמבר 1998.

## ביקורת
סטיבן תומאס ארלוויין מ-*[[AllMusic]]* נתן לאלבום ציון של 2.5 מתוך 5 כוכבים כאשר כתב: "רק 3 שירים מתוך האלבום אפשר לטעון שהם שירי קאנטרי וגם הם בקושי מתאימים לתיאור. רוב השירים הם שירי מיד-טמפו פופ".

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ליאן ריימס
קטגוריה:אלבומים באנגלית
קטגוריה:אלבומי חברת קורב רקורדס
המועדון היהודי להתעמלות, קונסטנטינופול

**המועדון היהודי להתעמלות, קונסטנטינופול** (בגרמנית: **Israelitischer Turnverein Konstantinopel**) או בשמו המאוחר יותר "מכבי קונסטנטינופול" היה המועדון היהודי הראשון בעולם, לספורט. הוקם ב-7 בינואר 1895 ופעל במשך כ-20 שנה עד מלחמת העולם הראשונה.

## היסטוריה
האימפריה העות'מאנית של סוף המאה ה-19 התנגדה עקרונית להתאגדויות ספורט למיניהן מחשש שיאפשרו להסוות מאחוריהן הכנות צבאיות למרד נגד השלטון. עם זאת, האירופאים יכלו להקים מועדונים שכאלה בקלות רבה יחסית ובייחוד אזרחי האימפריה האוסטרו-הונגרית והקיסרות הגרמנית, בנות בריתה של טורקיה. בעייתם של היהודים שבקרב אותם אירופאים, בעיקר אזרחי גרמניה הייתה האנטישמיות, שהגבילה מאוד את זכותם להשתתף במועדוני הספורט האירופאים שהוקמו בטורקיה.

ב-7 בינואר 1895 הקימה קבוצת יהודים צעירים, אזרחי גרמניה ואוסטריה בראשות ו. שוורץ, מועדון ספורט ליהודים בלבד, באיסטנבול, ששמה הרשמי, אשר רווח בשפות המערב, היה קונסטנטינופול.

מוסדות המועדון כללו אספה כללית של כל החברים, שהתכנסה פעם בשנה ועד מנהל בן כעשרה חברים, שהתכנס פעמיים בחודש. כמו כן התקיימו שלוש ועדות לענייני נשים, נוער ולעניינים מיוחדים. שוורץ היה יושב הראש עד 1905 ומחליפו לאחר מכן היה ל. שונמן.

את העובדה שהיה זה מועדון ספורט הם הסוו על ידי שיוך לרשת בתי ספר יהודית גרמנית בשם "קרן גולדשמידט" ובשל החשש הזה מהשלטונות הטורקיים הם גם נמנעו מהצגות ציבוריות של יכולותיהם. כתוצאה מכך מספר החברים במועדון בשנותיו הראשונות ועד מהפכת הטורקים הצעירים ב-1908 נע סביב 150 חברים ופחות.

## מכבי קונסטנטינופול
ההיבט הלאומי יהודי של המועדון הוסתר או אף לא היה קיים בשנותיו הראשונות, אך הוא הלך וגבר עם השנים. באספה הכללית של מאי 1908 השתתף גם אחד מראשי "מכבי בולגריה", שהיה גם מבעליה של חברת יצוא - יבוא גדולה בשם ה"האחים פררס", חיים אברהם, לימים בעלה של שרה אהרנסון. הוא היה מיועד להיבחר לתפקיד סגן יו"ר המועדון, אך בטרם נבחר הוא הציב מעין אולטימטום לחברים - הוא יסכים לכהן בתפקיד שייעדו לו רק אם יוחלט להציב את החזון הציוני באופן רשמי כחלק ממטרות המועדון. האולטימטום של אברהם התקבל, החזון הציוני הוכנס למטרות המוצהרות וכחלק מכך השתנה גם שם המועדון ל"מכבי קונסטנטינופול".

חודשיים אחר כך פרצה מהפכת הטורקים הצעירים ומצב זכויותיהם של היהודים בכל האימפריה העות'מאנית השתפר דרמטית וכמוהו החל להשתפר גם מצב המועדון. בתוך שנתיים קפץ מספר החברים לכ-1000 איש ויותר ונוספו לו סניפים ברובעי איסטנבול השונים ופרבריה. ב-1910 הפכה שפת האימונים לעברית בלבד, מועדון הספורט היהודי לאומי הראשון בעולם שעשה זאת ומעבר לספורט ניתנו גם הרצאות רבות בנושאים ציוניים.

ביוני 1914, סמוך לפני פרוץ מלחמת העולם הראשונה, בפסטיבל ההתעמלות שערכה מכבי קונסטנטינופול (מצעד, משחק כדורגל, התעמלות על מכשירים שונים ועוד) השתתפו לא פחות מ-250 חברים ונכחו כ-2,500 אורחים, בהם שגריר ארצות הברית, קציני צבא ופקידי ממשל טורקים בכירים. עם זאת, שיאו של המועדון היהודי היה גם סופו ועם פרוץ המלחמה הוא נעלם.

## ראו גם
* מכבי (ספורט)

## לקריאה נוספת
* מטין דה לוי, **Jewish Athletes in the History of Sports in Turkey**, Libra Publications, שנת 2019

## קישורים חיצוניים
* יאיר גלילי, **The contribution of the Maccabiah Games to the development of sport in the State of Israel**

## הערות שוליים

קטגוריה:יהדות איסטנבול
קטגוריה:איסטנבול: ספורט
קונסטנטינופול
קטגוריה:אגודות ספורט
קטגוריה:יד לאיש הספורט היהודי
עדן אביטל

**עדן אביטל** (נולדה ב-25 במרץ 1997) היא כדורגלנית ישראלית, המשחקת כקשרית בקבוצת הפועל ע' פתח תקווה בליגת העל, ובנבחרת ישראל משנת 2014.

## ביוגרפיה
אביטל נולדה בתל אביב לאמא שנית ולאבא אודי יש לה אח אחד בשם איתי והם מתגוררים בדרום תל אביב שכונת התקווה.
היא הצטרפה בגיל 10 כילדה לקבוצת הבנים של בני יהודה תל אביב. בגיל 13, עברה לקבוצת הנערות של אס"א תל אביב. שנה לאחר מכן כבר שולבה במקביל גם בקבוצה הבוגרת. בגיל 15 צורפה לאקדמיה לכדורגל בנות ולמעשה בעונה זו הייתה חלק משלוש קבוצות שונות שהתחרו בליגות שונות: ליגת ילדים א' עם האקדמיה, ליגת נערות וליגת נשים ראשונה עם אס"א תל אביב. כתוצאה מכך שותפה בכ-60 משחקים במהלך העונה. בשתי העונות הבאות שיחקה במדי האקדמיה בלבד כשהאחרונה שבהן בליגת נשים ראשונה. לאח מכן עזבה את האקדמיה וחזרה לאס"א תל אביב לשלוש העונות הבאות. בעונת 2018/2019 שיחקה בקריית גת ובעונה שלאחריה עברה לשחק בקבוצת ASPTT Albi מהליגה השנייה בצרפת. בעונת 2020/2021 חתמה בקריית גת וזכתה בטרבל אליפות, גביע המדינה וגביע אתנה. בעונת 2021 חתמה עדן בקבוצת "סוויו" ASJ Soyaux-Charente שבליגה הראשונה של צרפת. בכך עשתה אביטל היסטוריה כשחקנית הישראלית הראשונה שחותמת בליגה הראשונה בצרפת, אחת הליגות הבכירות בעולם הכדורגל הנשים. עם פתיחת עונת 2023/2024, חתמה אביטל בהפועל ע' פתח תקווה מליגת העל.

## בנבחרת
מגיל צעיר השתייכה לסגל הזהב של אתנה ושיחקה 11 משחקים במסגרת נבחרת נשים עד גיל 17 ולאחר מכן גם 15 משחקים בנבחרת נשים עד גיל 19, כולל השתתפות באליפות אירופה עד גיל 19 והבקעת השער הראשון, היחיד וההיסטורי של הנבחרת בטורניר זה. את הופעת הבכורה שלה בנבחרת הבוגרת ערכה ב-2014 נגד נבחרת שווייץ ומאז שייכת לסגל ומשתתפת בקמפיינים השונים. נכון ל-5 ביוני 2025 רשמה 50 הופעות במדי הנבחרת.

## תארים
*אליפויות - 3
** עם אס"א תל אביב בעונת 2011/2012 ועונת 2012/2013
**עם קריית גת 2020/2021
*גביע המדינה - 3
** עם אס"א תל אביב בעונת 2011/2012 ועונת 2016/2017
**עם קרית-גת 2020/2021
## קישורים חיצוניים

* פרופיל באתר ההתאחדות לכדורגל בישראל
* פרופיל באתר Soccerway
* פרופיל באתר UEFA
* עדן אביטל, התקווה של כדורגל הנשים בישראל כתבתה של דניאל רוט, מתוך מהדורת "חדשות הספורט", נובמבר 2011, באתר Youtube

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות אס"א תל אביב
קטגוריה:כדורגלניות מ.ס. קריית גת
קטגוריה:בוגרות תיכון חדש
קטגוריה:בוגרי תיכון חדש
קטגוריה:שכונת התקווה: אישים
קטגוריה:ישראליות שנולדו ב-1997
קטגוריה:ישראלים שנולדו ב-1997